-Տեղի է ունեցել հետևյալը․ Արցախի բարձրաստիճան սպան, գնդապետ Ավշարյանը, որը զբաղեցնում է Արցախի գլխավոր զինկոմի պաշտոնը, իմ ստացած տեղեկությունների համաձայն՝ տեսել է, որ ճանապարհը փակ է, և մարդիկ աշխատում են, բարկացել է, քաշքշել Սողոմոն Մելքոնյանին, թե ինչու ճանապարհը չի բացվում, քանի որ ինքը կարևոր մարդ է, անցնում է։ Նույն օրը երեկոյան այդ մարդուն մի խումբ երիտասարդներ՝ Ավշարյանի որդու գլխավորությամբ, հանել են իր տնից, ովքեր աշխատում են ոստիկանությունում, ԱԱԾ-ում և զբաղեցնում են պատասխանատու պաշտոններ։ Այսինքն՝ նույն ծեծուջարդը, նույն պատմությունը, ինչ եղավ հունիսի դեպքերի ժամանակ, որին ես ակտիվորեն մասնակցել եմ։ Հիմա ճանապարհը փակել են և պահանջում են քրգործ հարուցեն և Ավշարյանին աշխատանքից ազատեն։ Ես գտնում եմ, որ աշխատանքից հանելով հարցը չի լուծվի, կարծում եմ՝ Արցախի իշխանություններն այլևս սպառել են իրենց և իրենք չեն կարող վերահսկել իրենց հովանավորյալ պաշտոնյաներին։